CELEX: 32020D0753
Language: hu
Date: 2020-03-30 00:00:00
Title: A Tanács (EU) 2020/753 határozata (2020. március 30.) az Európai Unió és a Vietnami Szocialista Köztársaság közötti szabadkereskedelmi megállapodás megkötéséről

12.6.2020   
               
               
                  HU
               
               
                  Az Európai Unió Hivatalos Lapja
               
               
                  L 186/1
               
            
         A TANÁCS (EU) 2020/753 HATÁROZATA
         (2020. március 30.)
         az Európai Unió és a Vietnami Szocialista Köztársaság közötti szabadkereskedelmi megállapodás megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 91. cikkének (1) bekezdésére, 100. cikkének (2) bekezdésére, valamint 207. cikke (4) bekezdésének első albekezdésére, összefüggésben 218. cikke (6) bekezdése második albekezdésének a) pontjának v. alpontjával és 218. cikkének (7) bekezdésével,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     Az (EU) 2019/1121 tanácsi határozattal (2) összhangban az Európai Unió és a Vietnami Szocialista Köztársaság közötti szabadkereskedelmi megállapodást (a továbbiakban: a megállapodás) 2019. június 30-án aláírták, figyelemmel annak egy későbbi időpontban történő megkötésére.
                  
               
                     (2)
                  
                  
                     A szerződés 218. cikke (7) bekezdésével összhangban, helyénvaló felhatalmazni a Bizottságot a Szerződés 207. cikke (3) bekezdésével összhangban kinevezett különbizottsággal folytatott konzultációt követően a megállapodás 9.20. cikke szerinti egyszerűsített eljárással, vagy – a megállapodás 9-A. és 9-B. mellékletének A–C szakaszában foglalt szervek jegyzéke tekintetében – a megállapodás 9.23. cikke alapján a beruházással, a szolgáltatáskereskedelemmel, az elektronikus kereskedelemmel és a közbeszerzésekkel foglalkozó bizottságban elfogadandó egyes módosítások tekintetében az Unió nevében elfogadandó álláspont jóváhagyására.
                  
               
                     (3)
                  
                  
                     A megállapodás 17.20. cikkével összhangban a megállapodás egyetlen rendelkezése sem értelmezhető úgy, hogy az a Felek között a nemzetközi közjog alapján létrehozott személyektől eltérő személyeknek jogokat biztosítana vagy kötelezettségeket írna elő,
                  
               
                     (4)
                  
                  
                     A megállapodást az Unió nevében jóvá kell hagyni,
                  
               ELFOGADTA EZT A HATÁROZATOT:
         
            1. cikk
            A Tanács az Unió nevében jóváhagyja az Európai Unió és a Vietnami Szocialista Köztársaság közötti szabadkereskedelmi megállapodást (a továbbiakban: a megállapodás).
            A megállapodás szövegét csatolták e határozathoz.
         
         
            2. cikk
            A megállapodás 9.20. és 9.23. cikke alkalmazásában a megállapodás 9-A. és 9-B. melléklete A–D és F szakaszának bármely módosításait vagy helyesbítéseit a Bizottság a Szerződés 207. cikke (3) bekezdésével összhangban kinevezett különbizottsággal folytatott konzultációt követően hagyja jóvá az Unió nevében.
         
         
            3. cikk
            A megállapodás 17.16. cikkének (2) bekezdésében előírt értesítést az Unió nevében a Tanács elnöke teszi meg annak kifejezésére, hogy az Unió a megállapodást magára nézve jogilag kötelező erejűnek ismeri el (3).
         
         
            4. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. március 30-án.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  2020. február 12-i egyetértés (a Hivatalos Lapban még nem tették közzé).
         
            (2)  A Tanács (EU) 2019/1121 határozata (2019. június 25.) az Európai Unió és a Vietnami Szocialista Köztársaság közötti szabadkereskedelmi megállapodásnak az Európai Unió nevében történő aláírásáról (HL L 177., 2019.7.2., 1. o.).
         
            (3)  A megállapodás hatálybalépésének napját a Tanács Főtitkársága közzéteszi az Európai Unió Hivatalos Lapjában.